สวัสดีค่ะ มีเพศสัมพันธ์กับแฟนแบบใส่ถุงยางแต่ตอนกำลังจะเสร็จดึงออกมาก่อนแล้วหลั่งนอกแต่พบว่าถุงแตกค่ะ หลังจากนั้น20นาที ไปซื้อยาคุมฉุกเฉินมากินครั้งเดียว 2 เม็ดทันทีค่ะ มีโอกาสท้องมั้ยคะคุณ
สวัสดีค่ะ การมีเพศสัมพันธ์แบบใส่ถุงยาง แต่ถุงยางอนามัยฉีกขาดนั้น มีโอกาสทำให้เกิดการตั้งครรภ์ได้สูง ดังนั้นมีข้อบ่งชี้การใช้ยาคุมฉุกเฉินตามไปด้วยยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องดังนั้นโอกาสตั้งครรภ์มีน้อยถ้าได้ใช้ยาไปอย่างถูกต้อง หลังจากนี้ให้สังเกตรอบเดือนอีกครั้ง และหากประจำเดือนมาช้ากว่า 35 วันไปแล้ว ควรยืนยันการตั้งครรภ์ให้แน่ชัดต่อไป